1. Fl-24 ta' Novembru u d-29 ta' Diċembru 2019 saru elezzjonijiet presidenzjali fil-Guinea-Bissau. Il-proċess għad irid jiġi ffinalizzat u l-partijiet kollha għandhom jirrispettaw il-qafas legali u kostituzzjonali biex tissolva l-kriżi ta' wara l-elezzjoni. Il-partijiet għandhom jagħtu prijorità lid-djalogu u jżommu lura minn kwalunkwe azzjoni unilaterali li tista' tkompli tħarrax it-tensjonijiet. 2. F'dan ir-rigward, huwa importanti li l-forzi tad-difiża u tas-sigurtà tal-Guinea-Bissau ma jinterferixxux fil-proċess u li l-Missjoni tal-ECOWAS fil-Guinea-Bissau, ECOMIB, tiżgura s-sigurtà ta' istituzzjonijiet u organi statali. 3. L-Unjoni Ewropea tappoġġa r-rwol ta' medjazzjoni tal-ECOWAS u l-isforzi tagħha biex tikkonsulta mal-Qorti Suprema tal-Ġustizzja u mal-Kummissjoni Elettorali Nazzjonali. Barra minn hekk, l-UE tilqa' bis-sħiħ missjoni politika ta' livell għoli tal-ECOWAS għall-Bissau biex tgħin biex tħaffef l-isforzi biex tissolva l-kriżi ta' wara l-elezzjoni.